C 342/102
EL
Επίσημη Εφημερίδα της Ευρωπαϊκής Ένωσης
6.9.2022
Τετάρτη 16 Φεβρουαρίου 2022
— έχοντας υπόψη την ανακοίνωση της Επιτροπής, της 13ης Νοεμβρίου 2020, με τίτλο «Νέο Θεματολόγιο για τους Καταναλωτές: Ενισχύοντας την ανθεκτικότητα των καταναλωτών για μια βιώσιμη ανάκαμψη» (COM(2020)0696), — έχοντας υπόψη την ανακοίνωση της Επιτροπής, της 24ης Μαρτίου 2021, σχετικά με τη στρατηγική της ΕΕ για τα δικαιώματα του παιδιού (COM(2021)0142), — έχοντας υπόψη τα συμπεράσματα του Συμβουλίου, της 15ης Μαρτίου 2021, με τίτλο «Στρατηγική της Ένωσης για τη βιωσιμότητα των χημικών προϊόντων: Ώρα για αποτελέσματα», — έχοντας υπόψη το άρθρο 54 του Κανονισμού του, καθώς και το άρθρο 1 παράγραφος 1 στοιχείο ε) και το παράρτημα 3 της απόφασης της Διάσκεψης των Προέδρων, της 12ης Δεκεμβρίου 2002, σχετικά με τη διαδικασία για την εξουσιοδότηση εκπόνησης εκθέσεων πρωτοβουλίας, — έχοντας υπόψη την έκθεση της Επιτροπής Εσωτερικής Αγοράς και Προστασίας των Καταναλωτών (A9-0349/2021), Α. λαμβάνοντας υπόψη ότι η οδηγία για την ασφάλεια των παιχνιδιών (ΟΑΠ) εγκρίθηκε το 2009 για να εξασφαλίσει υψηλό επίπεδο υγείας και ασφάλειας για τα παιδιά και να βελτιώσει τη λειτουργία της εσωτερικής αγοράς παιχνιδιών καταργώντας τους φραγμούς στο εμπόριο παιχνιδιών μεταξύ των κρατών μελών· Β. λαμβάνοντας υπόψη ότι το αυστηρό πλαίσιο ασφαλείας των παιχνιδιών της ΕΕ έχει σχεδιαστεί για να διασφαλίζει ότι τα παιδιά απολαμβάνουν την πιο ασφαλή εμπειρία παιχνιδιού και θεωρείται ευρέως παγκόσμιο σημείο αναφοράς· Γ.
λαμβάνοντας υπόψη ότι το παιχνίδι έχει αναγνωριστεί ως δικαίωμα κάθε παιδιού από τη Σύμβαση των Ηνωμένων Εθνών για τα δικαιώματα του παιδιού την οποία έχουν υπογράψει όλα τα κράτη μέλη της ΕΕ· λαμβάνοντας υπόψη ότι το παιχνίδι συμβάλλει στην ανάπτυξη, την υγεία και την ευεξία των παιδιών, και αποτελεί βασικό μέρος της ανατροφής τους· λαμβάνοντας υπόψη ότι σύμφωνα με μελέτες, τα παιχνίδια μπορούν να εμπλουτίσουν το παιχνίδι και να κρατήσουν τα παιδιά απασχολημένα περισσότερο·
Δ. λαμβάνοντας υπόψη ότι η ΟΑΠ είναι οδηγία για τη μέγιστη εναρμόνιση, πράγμα που σημαίνει ότι τα κράτη μέλη δεν επιτρέπεται να θεσπίζουν απαιτήσεις διαφορετικές από εκείνες που προβλέπονται σε αυτήν· λαμβάνοντας υπόψη ότι οι κανόνες και οι απαιτήσεις για τα παιχνίδια είναι, σε πολλές περιπτώσεις, αυστηρότεροι από εκείνους που ισχύουν για άλλα προϊόντα, λόγω του ότι οι καταναλωτές για τους οποίους έχουν σχεδιαστεί είναι ευάλωτοι· Ε.
λαμβάνοντας υπόψη ότι η αποτελεσματικότητα της ΟΑΠ της ΕΕ συχνά υπονομεύεται από τις ενέργειες αδίστακτων εμπόρων και από τις διαδικτυακές πωλήσεις μη συμμορφούμενων προϊόντων·
ΣΤ. λαμβάνοντας υπόψη ότι, παρά την έλλειψη ολοκληρωμένων στοιχείων σχετικά με τον πλήρη αντίκτυπό της, η ΟΑΠ εξακολουθεί να είναι σε μεγάλο βαθμό αποτελεσματική ως προς τη διασφάλιση της ελεύθερης κυκλοφορίας παιχνιδιών στην ενιαία αγορά, και λαμβάνοντας υπόψη ότι ο αριθμός των εταιρειών που δραστηριοποιούνται στην αγορά μετά την πλήρη εφαρμογή της ΟΑΠ αυξήθηκε κατά 10 % από το 2013 έως το 2017, ενώ ο κύκλος εργασιών της βιομηχανίας παιχνιδιών της ΕΕ αυξάνεται σταθερά από την έναρξη ισχύος της· λαμβάνοντας υπόψη ότι το 99 % των εταιρειών του τομέα είναι μικρές και μεσαίες επιχειρήσεις, και ότι η πλειονότητα των εταιρειών αυτών είναι πολύ μικρές επιχειρήσεις· Ζ. λαμβάνοντας υπόψη ότι η ΟΑΠ απαιτεί τα παιχνίδια που διατίθενται στην αγορά της ΕΕ να είναι ασφαλή και να εγγυώνται υψηλό επίπεδο προστασίας των παιδιών από κινδύνους που προκαλούνται από χημικές ουσίες στα παιχνίδια· λαμβάνοντας υπόψη ότι ενδέχεται να χρειαστεί ταχεία προσαρμογή των ειδικών απαιτήσεων και προτύπων, εάν οι επιστημονικές και τεχνολογικές εξελίξεις δείξουν την εμφάνιση μέχρι πρότινος άγνωστων κινδύνων και προκλήσεων που σχετίζονται με τα παιχνίδια· Η. λαμβάνοντας υπόψη ότι, στο πλαίσιο της στρατηγικής για τη βιωσιμότητα των χημικών προϊόντων, η Επιτροπή τόνισε την ανάγκη να θεσπιστούν ή να ενισχυθούν διατάξεις ώστε να λαμβάνονται υπόψη οι συνδυασμένες επιδράσεις των χημικών ουσιών, μεταξύ άλλων και για τα παιχνίδια, και να επεκταθεί η γενική προσέγγιση διαχείρισης κινδύνων για να διασφαλιστεί ότι τα καταναλωτικά αγαθά, συμπεριλαμβανομένων των παιχνιδιών, δεν περιλαμβάνουν χημικές ουσίες που προκαλούν καρκίνο ή γενετικές μεταλλάξεις, πλήττουν το αναπαραγωγικό ή το ενδοκρινικό σύστημα, ή είναι ανθεκτικές και βιοσυσσωρεύσιμες· λαμβάνοντας υπόψη ότι στη στρατηγική για τη βιωσιμότητα των χημικών προϊόντων, η Επιτροπή δεσμεύεται να αξιολογήσει τρόπους και ένα χρονοδιάγραμμα για την επέκταση της γενικής προσέγγισης για τα καταναλωτικά αγαθά, όσον αφορά περαιτέρω επιβλαβείς χημικές ουσίες, συμπεριλαμβανομένων εκείνων που πλήττουν το ανοσοποιητικό, νευρολογικό ή αναπνευστικό σύστημα, και χημικές ουσίες που είναι τοξικές για συγκεκριμένα όργανα·